proxectonos/corpus_dominio_legal_administrativo_tmp huggingface dataset:
EXTRACTO da Orde do 26 de novembro de 2021 pola que se establecen as bases reguladoras e se procede á convocatoria de axudas destinadas ao alumnado do Sistema universitario de Galicia que, por causas sobrevidas e imprevistas ocorridas ao longo do curso académico 2021/22, teña dificultades económicas para continuar estudos (código de procedemento ED433A).
Consellería de Cultura, Educación e Universidade — III. Outras disposicións — 10/01/2022

BDNS (Identif.): 602730.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
O alumnado que curse estudos universitarios oficiais conducentes a unha titulación de grao, no curso académico 2021/22, nas universidades do Sistema universitario de Galicia.
Segundo.
Obxecto
Convocar, en réxime de concorrencia non competitiva, axudas destinadas ao alumnado do Sistema universitario de Galicia cunha necesidade urxente de recursos económicos, motivada por causas sobrevidas e imprevistas ocorridas durante o actual curso académico, que lle impidan ou dificulten a continuidade dos seus estudos.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía das bolsas
O importe global previsto na orde é de 130.000 euros.
Para determinar a contía da axuda que se lle concederá a cada solicitante teranse en conta, como criterios de distribución, os seguintes limiares de renda per cápita:
Quinto.
Prazo de presentación de solicitudes
1. Se a causa sobrevida e imprevista aconteceu con anterioridade á publicación desta orde, o prazo de presentación de solicitudes será dun mes, contado desde o día seguinte ao da publicación da orde no
Diario Oficial de Galicia
.
2. Se a causa sobrevida e imprevista acontece con posterioridade á publicación desta orde, o prazo de presentación de solicitudes será dun mes desde que aconteceu a causa sobrevida e, nestes casos, a data límite para a presentación das solicitudes será o 31 de xullo de 2022, sen prexuízo do sinalado no artigo 3.2.
Santiago de Compostela, 26 de novembro de 2021
RESOLUCIÓN do 23 de decembro de 2021, da Secretaría Xeral Técnica da Vicepresidencia Segunda e Consellería de Economía, Empresa e Innovación, pola que se dá publicidade do Acordo do Consello da Xunta de Galicia, do 25 de novembro de 2021, polo que se modifica parcialmente o do 5 de novembro de 2020, polo que se dispón a creación da Comisión Interdepartamental de I+D+i, para a planificación e coordinación en materia de I+D+i.
Vicepresidencia segunda e Consellería de Economía, Empresa e Innovación — III. Outras disposicións — 10/01/2022

O Consello da Xunta de Galicia, na súa reunión do día 5 de novembro de 2020, acordou a creación da Comisión Interdepartamental de I+D+i para a planificación e coordinación dos obxectivos, actuacións, instrumentos e fondos da Comunidade Autónoma en materia de I+D+i, co obxectivo de integrar e complementar a visión e perspectivas estratéxicas dos diferentes departamentos neste ámbito.
No punto quinto do acordo estableceuse a composición da comisión, formada polas persoas titulares dos entes/centros directivos citados no dito punto.
No punto noveno do acordo creouse un grupo técnico para impulsar o funcionamento da comisión, integrado por representantes dos entes/centros directivos que forman parte dela, coa categoría de subdirector/a ou equivalente.
O carácter transversal dalgunhas materias tratadas ao longo das diferentes reunións e o obxectivo de coordinar actuacións fixo necesario incorporar ao grupo técnico representantes doutros entes/centros directivos da Xunta de Galicia que teñen competencias en I+D+i e están a desenvolver actuacións específicas.
Para dar coherencia á composición de ambos os órganos colexiados procede modificar a composición da Comisión Interdepartamental de I+D+i, incorporando como vogais as persoas titulares dos entes/centros directivos que xa veñen participando nas reunións do grupo técnico.
Con este fin, o Consello da Xunta de Galicia, na súa reunión do día 25 de novembro de 2021, acordou modificar a composición da Comisión Interdepartamental de I+D+i.
Para xeral coñecemento, procédese á publicación do referido acordo, polo que
Dar publicidade ao Acordo do Consello da Xunta de Galicia do 25 de novembro de 2021 que a seguir se transcribe:
«Modificar o punto quinto do Acordo do Consello da Xunta de Galicia do 5 de novembro de 2020 polo que se crea a Comisión Interdepartamental de I+D+i, incorporando como vogais as persoas titulares dos seguintes entes/centros directivos:
• Axencia Turismo de Galicia
• Axencia Instituto Enerxético de Galicia, Inega
• Secretaría Xeral de Educación e Formación Profesional
• Dirección Xeral de Formación e Colocación
• Dirección Xeral de Atención Integral Sociosanitaria
• Axencia Galega de Desenvolvemento Rural, Agader
• Dirección Xeral de Pesca, Acuicultura e Innovación Tecnolóxica».
Santiago de Compostela, 23 de decembro de 2021
ORDE do 22 de decembro de 2021 pola que se modifica a autorización do centro privado Rías Altas, de Culleredo (A Coruña).
Consellería de Cultura, Educación e Universidade — III. Outras disposicións — 12/01/2022

A representación da titularidade do centro privado (CPR) Rías Altas, de Culleredo, solicita a autorización de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do centro privado e autorizar 1 unidade de educación especial no centro que se sinala a seguir:
Denominación xenérica: centro privado (CPR).
Denominación específica: Rías Altas.
Código do centro: 15024884.
Domicilio: estrada de A Zapateira, s/n.
Código postal: 15174.
Localidade: Culleredo.
Concello: Culleredo.
Provincia: A Coruña.
Titular: Sociedade Cooperativa Galega de Ensino Rías Altas-Coruña.
Composición resultante:
• 3 unidades do segundo ciclo de educación infantil.
• 6 unidades de educación primaria.
• 4 unidades de educación secundaria obrigatoria.
• 4 unidades de bacharelato, das modalidades de: Ciencias; Humanidades e Ciencias sociais.
• 1 unidade de educación especial.
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Universidade da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de decembro de 2021
EXTRACTO da Orde do 16 de decembro de 2021 pola que se establecen as bases reguladoras para a concesión de axudas urxentes de tipo social (AUXS) para evitar os cortes de subministración eléctrica aos consumidores vulnerables severos en risco de exclusión social, en réxime de concorrencia non competitiva, e se procede á súa convocatoria para o ano 2022 na Comunidade Autónoma de Galicia (código de procedemento IN414D).
Vicepresidencia segunda e Consellería de Economía, Empresa e Innovación — III. Outras disposicións — 12/01/2022

BDNS (Identif.): 603784.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Persoas residentes na Comunidade Autónoma de Galicia que teñan a consideración de consumidor vulnerable severo en risco de exclusión social. Terán esta consideración aquelas persoas que reúnan os requisitos para ser consumidor vulnerable severo establecidos no artigo 3 do Real decreto 897/2017, do 6 de outubro, polo que se regulan a figura do consumidor vulnerable, o bono social e outras medidas de protección para os consumidores domésticos de enerxía eléctrica, cos límites de renda establecidos no punto 4 do citado artigo e, ademais, estean en risco de exclusión social. Esta situación deberá estar acreditada mediante certificado ou informe social expedido polos servizos sociais correspondentes.
Segundo. Obxecto
Pagamento da factura eléctrica aos consumidores vulnerables severos en risco de exclusión social para asegurar a este colectivo o acceso continuado á subministración de enerxía eléctrica na Comunidade Autónoma de Galicia.
Terceiro. Bases reguladoras
Orde do 16 de decembro de 2021 pola que se establecen as bases reguladoras para a concesión de axudas urxentes de tipo social (AUXS) para evitar os cortes de subministración eléctrica aos consumidores vulnerables severos en risco de exclusión social, en réxime de concorrencia non competitiva, e se procede á súa convocatoria para o ano 2022 na Comunidade Autónoma de Galicia (código de procedemento IN414D).
Cuarto. Contía
A dotación orzamentaria é de 1.900.000 €.
Importe máximo por solicitante de 300 €/ano ou de 450 €/ano no caso de familias numerosas.
Quinto. Prazo de presentación de solicitudes
Comezará o día seguinte ao da publicación deste extracto no DOG e rematará o 31 de outubro de 2022.
Santiago de Compostela, 16 de decembro de 2021
RESOLUCIÓN do 15 de decembro de 2021 pola que se notifican as resolucións das solicitudes de modificación do Sixpac da campaña 2021.
Fondo Galego de Garantía Agraria — III. Outras disposicións — 07/01/2022

Mediante a Orde do 15 de xaneiro de 2021, a Consellería do Medio Rural regulou a tramitación de solicitudes de modificación do sistema de información xeográfica de parcelas agrícolas (Sixpac) da campaña 2021.
O artigo 19 da citada orde dispón que a resolución das solicitudes de modificación ao Sixpac corresponde á persoa titular da Dirección do Fogga que ditará a resolución correspondente que será notificada ás persoas interesadas. Conforme se indica no artigo 27 da mesma orde, todas as resolucións serán notificadas de acordo co establecido na Lei 39/2015, do 1 de outubro, do procedemento administrativo común das administracións públicas. De conformidade co establecido no artigo 45.1 da indicada lei, a notificación poderá realizarse mediante a publicación no
Diario Oficial de Galicia
, cunha ligazón e á páxina web do Fogga.
En relación ás alegacións ou solicitudes de modificación do Sixpac da campaña 2021, logo do informe da Subdirección Xeral de Xestión da PAC, esta dirección
Primeiro. Dar publicidade na web do Fogga ás listaxes das resolucións das solicitudes de modificación do Sixpac da Orde do 15 de xaneiro de 2021 citada.
As persoas interesadas poden acceder á dita web na seguinte ligazón:
https://fogga.xunta.gal/gl/sixpac/resolucions-de-alegacions-sixpac/campana-2021
Segundo. Poñer a disposición das persoas interesadas no «Portal de axudas PAC» as resolucións completas das solicitudes citadas no apartado primeiro desta resolución.
O acceso ao dito portal poderá realizarse a través da seguinte ligazón:
https://fogga.xunta.gal/gl/pac/consultas_pac/portal_de_axudas_pac
Neste portal, cada persoa interesada poderá acceder ao contido da súa resolución individualizada mediante certificado dixital ou DNI-e (DNI electrónico) ou emprego da Chave365. A información sobre a forma de alta da Chave365 atópase na ligazón que se indica a seguir:
https://sede.xunta.gal/tramites-e-servizos/chave365
Terceiro. Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante o presidente do Fogga no prazo dun mes contado desde o día seguinte ao desta publicación, consonte co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade no artigo 30.4 da Lei 39/2015, do 1 de outubro.
Santiago de Compostela, 15 de decembro de 2021
RESOLUCIÓN do 23 de decembro de 2021 pola que se dá publicidade das subvencións concedidas ao abeiro da Resolución do 3 de febreiro de 2021 pola que se establecen as bases reguladoras da concesión, en réxime de concorrencia competitiva, das axudas para o apoio de proxectos piloto, desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2021.
Axencia Galega da Calidade Alimentaria — III. Outras disposicións — 07/01/2022

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, programa e crédito orzamentario a que se imputen, a finalidade da subvención, o beneficiario e a cantidade concedida.
Segundo o disposto no artigo 18.1 da Resolución do 3 de febreiro de 2021, o órgano competente para ditar a resolución de concesión destas axudas é o director da Axencia Galega da Calidade Alimentaria.
Na súa virtude, a Dirección da Axencia Galega da Calidade Alimentaria
Publicar no
Diario Oficial de Galicia
as axudas concedidas ao abeiro da Resolución do 3 de febreiro de 2021 pola que se establecen as bases reguladoras da concesión, en réxime de concorrencia competitiva, das axudas para o apoio de proxectos piloto, desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2021.
Santiago de Compostela, 23 de decembro de 2021
Convocatoria:
Resolución do 3 de febreiro de 2021 pola que se establecen as bases reguladoras da concesión, en réxime de concorrencia competitiva, das axudas para o apoio de proxectos piloto, desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2021.
Programa e crédito orzamentario:
Esta resolución financiarase con cargo á aplicación orzamentaria 14.A2.561A.770.0 por un valor total de 2.250.000,00 euros, distribuídos nas seguintes anualidades: 450.000,00 euros en 2021, 1.350.000,00 euros en 2022 e 450.000,00 euros en 2023. Financiarase integramente co cargo ao Programa de desenvolvemento rural de Galicia, cunha achega do Fondo Europeo Agrícola de Desenvolvemento Rural (Feader) ao 75 %, con fondos propios da Xunta de Galicia nun 22,5 % e con fondos do Ministerio de Agricultura, Pesca e Alimentación nun 2,5 %.
Finalidade:
Apoio de proxectos piloto, desenvolvemento de novos produtos, prácticas, procesos e tecnoloxías no ámbito agroforestal.
Beneficiarios, proxectos e contías:
RESOLUCIÓN do 27 de decembro de 2021 pola que se dá publicidade das axudas concedidas ao abeiro da Resolución do 2 de setembro de 2021 pola que se establecen as bases reguladoras para a concesión, en réxime de concorrencia non competitiva, de subvencións ás axencias de viaxes para o mantemento do establecemento, e se anuncia a súa segunda convocatoria para o ano 2021 (código de procedemento TU983F).
Axencia Turismo de Galicia — III. Outras disposicións — 07/01/2022

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 23 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas, que se financiarán cun crédito total de 350.000,00 € con cargo á aplicación orzamentaria 05.A2.761A.470.0, código de proxecto 2015 00006, que figuran no anexo desta resolución, concedidas ao abeiro da Resolución do 2 de setembro de 2021 pola que se establecen as bases reguladoras para a concesión, en réxime de concorrencia non competitiva, de subvencións ás axencias de viaxes para o mantemento do establecemento, e se anuncia a súa segunda convocatoria para o ano 2021.
Santiago de Compostela, 27 de decembro de 2021
RESOLUCIÓN do 3 de decembro de 2021 pola que se dá publicidade das axudas concedidas ao abeiro da Orde do 30 de setembro de 2021 pola que se establecen as bases reguladoras das subvencións ás organizacións profesionais agrarias e asociacións agrarias para a adquisición e o mantemento dos bens informáticos e dos medios técnicos necesarios para o desenvolvemento das súas actividades, e se convocan para o ano 2021 (código de procedemento MR321B).
Consellería do Medio Rural — III. Outras disposicións — 07/01/2022

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17.1, punto b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
En consecuencia,
Dar publicidade ás axudas concedidas ao abeiro da Orde do 30 de setembro de 2021 pola que se establecen as bases reguladoras das subvencións ás organizacións profesionais agrarias e asociacións agrarias para a adquisición e mantemento dos bens informáticos e os medios técnicos necesarios para o desenvolvemento das súas actividades, e se convocan para o ano 2021 (código de procedemento MR321B), que figuran no anexo.
A súa aprobación realizouse no exercicio 2021 con cargo á aplicación orzamentaria 14.04.712C.781.1 (proxecto 2020.00082) dotada con 150.000 € dos orzamentos xerais da Comunidade Autónoma de Galicia e ten como finalidade a actualización informática das organizacións profesionais agrarias e asociacións agrarias.
Santiago de Compostela, 3 de decembro de 2021
RESOLUCIÓN do 3 de decembro de 2021 pola que se dá publicidade das axudas concedidas ao abeiro da Orde do 28 de xullo de 2021 pola que se establecen as bases reguladoras das axudas ás organizacións profesionais agrarias e asociacións agrarias para realizar actividades de interese agrario, e se convocan para o ano 2021 (código de procedemento MR321A).
Consellería do Medio Rural — III. Outras disposicións — 07/01/2022

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17.1, punto b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
En consecuencia,
Dar publicidade ás axudas concedidas ao abeiro da Orde do 28 de xullo de 2021 pola que se establecen as bases reguladoras das axudas ás organizacións profesionais agrarias e asociacións agrarias para realizar actividades de interese agrario, e se convocan para o ano 2021 (código de procedemento MR321A), que figuran no anexo.
A súa aprobación realizouse no exercicio 2021 con cargo á aplicación orzamentaria 14.04.712C.481.1 (proxecto 2013.00635) dotada con 600.000 € dos orzamentos xerais da Comunidade Autónoma de Galicia e ten como finalidade realizar actividades de representación e de formación dos asociados das organizacións profesionais agrarias e asociacións agrarias legalmente constituídas e con implantación en Galicia e dos agricultores galegos en xeral.
Santiago de Compostela, 3 de decembro de 2021
RESOLUCIÓN do 21 de decembro de 2021, da Secretaría Xeral Técnica da Consellería de Sanidade, pola que se dá publicidade da encomenda de xestión á empresa pública Tragsatec, Tecnoloxía e Servizos Agrarios, S.A., para a execución da recollida de mostras do Programa de vixilancia sanitaria das zonas de baño de Galicia durante as tempadas 2022, 2023 e 2024.
Consellería de Sanidade — III. Outras disposicións — 07/01/2022

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade da Resolución da Consellería de Sanidade, con data do 20 de decembro de 2021, pola que se encomenda á empresa pública Tragsatec, Tecnoloxía e Servizos Agrarios, S.A., a execución da recollida de mostras do Programa de vixilancia sanitaria das zonas de baño de Galicia durante as tempadas 2022, 2023 e 2024.
– Actividades: coordinar e levar a cabo as actividades necesarias para a execución da recollida de mostras do Programa de vixilancia sanitaria das zonas de baño de Galicia durante as tempadas 2022, 2023 e 2024.
A actividade inclúe a realización das seguintes tarefas:
a) Coordinación.
b) Elaboración dos calendarios de recollida da auga das zonas de baño.
c) Recollida das mostras establecidas no calendario de control.
d) Entrega das mostras no laboratorio.
e) Repetición das mostraxes.
f) Tratamento e remisión da información recollida con cada mostraxe.
g) Análise das mostras das augas de baño (en casos extraordinarios).
– Natureza e alcance da xestión encomendada: a Lei 14/2013, do 26 de decembro, de racionalización do sector público autonómico, regula a colaboración no ámbito do sector público autonómico, partindo dos principios de colaboración, cooperación e asistencia recíprocas co fin de garantir a eficacia do sector público e o uso eficiente dos recursos públicos. Asemade, introduce no seu artigo 8 o concepto de autoprovisión de bens e servizos dentro do propio sector público.
O artigo 10 da citada lei recolle os instrumentos e procedementos para facer efectivos os principios de cooperación, colaboración e asistencia, entre os que se atopan as encomendas de xestión, reguladas especificamente no artigo 13, que remite á Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: recollida das mostras do Programa de vixilancia sanitaria das zonas de baño de Galicia durante as tempadas 2022, 2023 e 2024
Santiago de Compostela, 21 de decembro de 2021
RESOLUCIÓN do 22 de decembro de 2021, da Dirección Xeral de Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 4 de agosto de 2021 pola que se establecen as bases reguladoras do programa de apoio á recuperación de negocios en crise ou sen remuda xeracional mediante fórmulas de economía social, e se procede á súa convocatoria para os anos 2021 e 2022 (código de procedemento TR802R).
Consellería de Emprego e Igualdade — III. Outras disposicións — 07/01/2022

En cumprimento do disposto no artigo 13.1 da Orde do 4 de agosto de 2021 pola que se establecen as bases reguladoras do programa de apoio á recuperación de negocios en crise ou sen remuda xeracional mediante fórmulas de economía social, e se procede á súa convocatoria para os anos 2021 e 2022 (DOG nº 158, do 18 de agosto), e no artigo 15.1 da Lei 9/2007, do 13 de xuño, de subvencións de Galicia, resolvo que se publique a axuda concedida que se indica no anexo, cun importe total de 55.000 euros, con cargo ás aplicacións 11.04.324C.471.0 e 11.04.324C.771.0 dos orzamentos xerais da Comunidade Autónoma de Galicia para os exercicios 2021 e 2022.
Santiago de Compostela, 22 de decembro de 2021
RESOLUCIÓN do 15 de decembro de 2021, da Secretaría Xeral de Educación e Formación Profesional, pola que se concede a xestión de probas de nivel lingüístico para o alumnado dos centros públicos dependentes da Consellería de Cultura, Educación e Universidade, pertencentes á Rede de Centros Plurilingües.
Consellería de Cultura, Educación e Universidade — III. Outras disposicións — 07/01/2022

De conformidade co establecido no punto décimo da Resolución desta secretaría xeral do 7 de outubro de 2021, pola que se regula a xestión de probas de nivel lingüístico para o alumnado dos centros públicos dependentes da Consellería de Cultura, Educación e Universidade, pertencentes á Rede de Centros Plurilingües, esta secretaría xeral
Primeiro. Concederlles aos centros que se relacionan no anexo desta resolución a dotación económica que se indica para a xestión das probas de nivel lingüístico para o alumnado dos centros públicos dependentes da Consellería de Cultura, Educación e Universidade, pertencentes á Rede de Centros Plurilingües.
Segundo. Contra esta resolución as persoas interesadas poderán interpor recurso de alzada ante o conselleiro de Cultura, Educación e Universidade no prazo dun mes, contado a partir do día seguinte ao da publicación no
Diario Oficial de Galicia
, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa (BOE núm. 167, do 14 de xullo).
Santiago de Compostela, 15 de decembro de 2021
ORDE do 17 de decembro de 2021 pola que se resolve a convocatoria de xudas a centros privados concertados para realizar probas de nivel lingüístico para o alumnado que non curse os estudos dentro do programa da Rede de Centros Plurilingües no curso 2021/22.
Consellería de Cultura, Educación e Universidade — III. Outras disposicións — 07/01/2022

De conformidade co establecido no artigo décimo segundo da Orde desta secretaría xeral
do 2 de setembro de 2021 pola que se regula o réxime de axudas a centros privados concertados para realizar probas de nivel lingüístico para o alumnado que non curse os estudos dentro do programa da Rede de Centros Plurilingües no curso 2021/22, esta secretaría xeral
Primeiro. Publicar a listaxe dos centros beneficiarios das axudas coa cantidade asignada a cada centro.
Segundo. Contra esta orde as persoas interesadas poderán interpor recurso potestativo de reposición ante esta consellería, no prazo dun mes contado a partir do día seguinte ao da publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo, no prazo de dous meses, ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de decembro de 2021
ORDE do 30 de decembro de 2021 pola que se resolve a convocatoria de axudas a centros privados concertados para a atención ao alumnado con necesidades específicas de apoio educativo para o curso 2021/22.
Consellería de Cultura, Educación e Universidade — III. Outras disposicións — 13/01/2022

Mediante a Orde da Consellería de Cultura, Educación e Universidade, do 30 de xullo de 2021, publicada no Diario Oficial de Galicia do 1 de setembro, apróbanse as bases reguladoras das axudas a centros privados concertados para atender alumnado con necesidades específicas de apoio educativo, naqueles aspectos que non estean xa cubertos polo concerto educativo, desde o día 1 de setembro de 2021 ata o 30 de xuño de 2022.
Unha vez rematado o procedemento establecido na convocatoria, cómpre facer pública a relación definitiva de centros beneficiarios das axudas, de conformidade co artigo 17 da devandita orde.
En consecuencia, por proposta da Dirección Xeral de Centros e Recursos Humanos,
Artigo único. Concesión de axudas
Conceder as axudas económicas aos centros privados concertados que se relacionan nos anexos I e II desta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de decembro de 2021
Finalidade: axuda prevista no artigo 4.1 da orde de convocatoria.
Centros de educación infantil, primaria, educación secundaria obrigatoria.
Formación profesional.
Finalidade: adquisición de material inventariable (artigo 4.2).
Centros de educación infantil, primaria, educación secundaria obrigatoria.
Formación profesional.
EXTRACTO da Resolución do 16 de decembro de 2021 pola que se aproban as bases, en réxime de concorrencia competitiva, de subvencións a festivais do sector audiovisual celebrados en Galicia e se convocan para o ano 2022 (código de procedemento CT215B).
Axencia Galega das Industrias Culturais — III. Outras disposicións — 11/01/2022

BDNS (Identif.): 603768.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeneral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
1. Poderán acceder a estas axudas as persoas físicas e xurídicas privadas legalmente constituídas domiciliadas en Galicia ou nun territorio membro da Unión Europea ou asociado ao Espazo Económico Europeo, que desenvolvan a súa actividade en Galicia, así como as entidades locais galegas que leven a cabo algún dos festivais descritos no obxecto da convocatoria e cumpran os requisitos referidos no artigo 10.1 da Lei de subvencións de Galicia.
2. As entidades locais galegas poderán presentar a súa solicitude individual ou conxuntamente, como agrupación, asociación, mancomunidade, fusión ou outra fórmula similar. Nos supostos de mancomunidades, consorcios ou áreas metropolitanas, deberá acreditarse que o servizo se presta de xeito mancomunado, metropolitano ou consorciado e que, en todo caso, non supón unha actuación illada ou independente.
Segundo.
Finalidade
Regular as subvencións establecidas pola Axencia Galega das Industrias Culturais (Agadic) para o apoio á realización de festivais de cinema de carácter profesional celebrados en Galicia que, polas súas características, teñan un interese estratéxico para o sector e proceder á súa convocatoria para o ano 2022.
Terceiro.
Bases reguladoras
Resolución do 16 de decembro de 2021 pola que se aproban as bases, en réxime de concorrencia competitiva, de subvencións a festivais do sector audiovisual celebrados en Galicia e se convocan para o ano 2022 (código de procedemento CT215B).
Cuarto.
Importe
Destínase un crédito global de 210.000 euros, código de proxecto 2015-0003, repartido nas aplicacións orzamentarias seguintes:
10.A1.432B.460.0: 20.000 euros (entidades locais).
10.A1.432B.470.0: 20.000 euros (empresas).
10.A1.432B.481.0: 170.000 euros (asociacións).
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao inicial do cómputo, entenderase que o prazo expira o último día do mes.
Santiago de Compostela, 16 de decembro de 2021
RESOLUCIÓN do 27 de decembro de 2021 pola que se dá publicidade das axudas concedidas ao abeiro da Resolución do 13 de setembro de 2021 pola que se establecen as bases reguladoras para a concesión, en réxime de concorrencia non competitiva, das subvencións a concellos de ata 10.000 habitantes para actuacións de mellora das infraestruturas turísticas e se anuncia a súa convocatoria para o ano 2021 (código de procedemento TU503D).
Axencia Turismo de Galicia — III. Outras disposicións — 11/01/2022

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 23 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas, que se financiarán cun crédito total de 3.500.000,00 €, con cargo á aplicación orzamentaria 05.A2.761A.760.1, código de proxecto 2015 00006, que figuran no anexo desta resolución, concedidas ao abeiro da Resolución do 13 de setembro de 2021 pola que se establecen as bases reguladoras para a concesión, en réxime de concorrencia non competitiva, das subvencións a concellos de ata 10.000 habitantes para actuacións de mellora das infraestruturas turísticas e se anuncia a súa convocatoria para o ano 2021.
Santiago de Compostela, 27 de decembro de 2021
RESOLUCIÓN do 23 de decembro de 2021, da Dirección Xeral de Comercio e Consumo, pola que se dá publicidade das axudas concedidas ao abeiro da Orde do 16 de xullo de 2021 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro para a dinamización dos centros comerciais abertos e prazas de abastos de Galicia, e se procede á súa convocatoria para o ano 2021 (código de procedemento CO300A).
Vicepresidencia segunda e Consellería de Economía, Empresa e Innovación — III. Outras disposicións — 11/01/2022

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da Orde de 16 de xullo de 2021, publícanse as subvencións concedidas por resolución do director xeral de Comercio e Consumo, por delegación do vicepresidente segundo e conselleiro de Economía, Empresa e Innovación (Orde do 24 de xuño de 2021; DOG núm. 127, do 6 de xullo), relacionadas no anexo.
Norma reguladora: Orde do 16 de xullo de 2021 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a dinamización dos centros comerciais abertos e prazas de abastos de Galicia, e se procede á súa convocatoria para o ano 2021 (código de procedemento CO300A).
Crédito orzamentario: 2.069.980,74 €.
Aplicación orzamentaria: 06.03.751A.781.1.
Santiago de Compostela, 23 de decembro de 2021
EXTRACTO da Orde do 29 de decembro de 2021 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2022, de forma individual e mediante o sistema de xestión compartida (código de procedemento PR486A).
Vicepresidencia primeira e Consellería de Presidencia, Xustiza e Turismo — III. Outras disposicións — 11/01/2022

BDNS (Identif.): 604597.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS)
(http://www.pap.minhap.gob.es/bdnstrans/index).
Primeiro.
Beneficiarios
Os concellos de Galicia, de forma individual ou mediante asociacións ou agrupacións, que reúnan os seguintes requisitos:
a) Que teñan menos de 30.000 habitantes, de acordo coas cifras oficiais do padrón municipal de habitantes ao 1 de xaneiro de 2020, publicadas polo Instituto Galego de Estatística.
b) Ter remitidas as contas do concello correspondentes ao exercicio orzamentario de 2020 ao Consello de Contas. Este requisito deberá estar cumprido antes do remate do prazo de presentación de solicitudes.
Segundo.
Obxecto
Establecer as bases reguladoras e a convocatoria de subvencións para o ano 2022, en réxime de concorrencia competitiva, destinadas aos concellos de Galicia, de forma individual ou mediante asociacións ou agrupacións de concellos, para a creación e/ou mellora das infraestruturas, dotacións, instalacións e equipamentos vinculados á prestación de servizos municipais.
Terceiro.
Bases reguladoras
Orde do 29 de decembro de 2021 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2020, de forma individual e mediante o sistema de xestión compartida.
Cuarto.
Importe
Para a concesión destas axudas destínase crédito por un importe total de tres millóns cincocentos mil euros (3.500.000,00 €).
Quinto.
Prazo de presentación de solicitudes
Un mes, contado a partir do día seguinte ao da publicación no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte, e se no mes de vencemento non hai día equivalente ao de publicación, entenderase que o prazo expira o último día do mes.
Santiago de Compostela, 29 de decembro de 2021
RESOLUCIÓN do 23 de decembro de 2021, da Dirección Xeral de Comercio e Consumo, pola que se dá publicidade das axudas concedidas ao abeiro da Orde do 28 de xullo de 2021 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións para a revitalización do comercio de proximidade e a incentivación do consumo a través do tícket de dinamización comercial, e se procede á súa convocatoria para o ano 2021 (código de procedemento CO300B).
Vicepresidencia segunda e Consellería de Economía, Empresa e Innovación — III. Outras disposicións — 11/01/2022

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 21 das bases reguladoras da Orde do 28 de xullo de 2021, publícanse as subvencións concedidas por resolución do director xeral de Comercio e Consumo, por delegación do vicepresidente segundo e conselleiro de Economía, Empresa e Innovación (Orde do 24.6.2021; DOG núm. 127, do 6.7.2021), relacionadas no anexo.
Norma reguladora: Orde do 28 de xullo de 2021 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións, para a revitalización do comercio de proximidade e a incentivación do consumo a través do tícket de dinamización comercial, e se procede á súa convocatoria para o ano 2021 (código de procedemento CO300B).
Crédito orzamentario: 428.265,15 €
Aplicación orzamentaria: 06.03.751A.781.1
Santiago de Compostela, 23 de decembro de 2021
DECRETO 3/2022, do 13 de xaneiro, polo que se aproba o cambio de titularidade a prol do Concello da Cañiza de varios treitos das estradas provinciais EP-5005 A Cañiza-Pousa e EP-5001 A Franqueira-Cebreiro.
Consellería de Infraestruturas e Mobilidade — III. Outras disposicións — 24/01/2022

Segundo o teor do artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Pleno do Concello da Cañiza aprobou, en sesión do 28 de setembro de 2018, acordo sobre a cesión de varios treitos das estradas provinciais EP-5005 e EP-5001.
O Pleno da corporación provincial, na sesión ordinaria do 27 de setembro de 2019, aprobou a proposta de cambio de titularidade ao Concello da Cañiza de varios treitos da estrada provincial EP-5005 A Cañiza-Pousa (PO-400) e dun treito antigo da estrada provincial EP-5001 A Franqueira-Cebreiro.
A Axencia Galega de Infraestruturas, de acordo cos informes emitidos polos servizos competentes, formulou a proposta favorable á transferencia de titularidade dos treitos antigos das estradas provinciais EP-5005 A Cañiza-Pousa (PO-400) e EP-501 A Franqueira-Cebreiro, definidos no artigo 1.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día trece de xaneiro de dous mil vinte e dous
Artigo 1
Aprobar o cambio de titularidade a prol do Concello da Cañiza de:
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello da Cañiza deberá modificar o seu catálogo de estradas para incluír os cambios de titularidade a que se refire este decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, os cambios de titularidade serán efectivos o día seguinte ao da publicación deste decreto no
Diario Oficial de Galicia.
A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre concello e deputación.
Artigo 4
Correspóndenlle ao Concello da Cañiza, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que lle puidese corresponder como nova Administración titular das estradas.
Disposición derradeira
O presente decreto producirá efectos desde o día seguinte ao da súa publicación no
Diario Oficial de Galicia.
Santiago de Compostela, trece de xaneiro de dous mil vinte e dous
EXTRACTO da Orde do 29 de decembro de 2021 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, de sociedades laborais, de centros especiais de emprego e de empresas de inserción, e se convocan para o ano 2022 (códigos de procedemento TR802H e TR358D).
Consellería de Emprego e Igualdade — III. Outras disposicións — 24/01/2022

BDNS (Identif.): 606140.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans).
Primeiro. Entidades beneficiarias
– As asociacións de cooperativas e de sociedades laborais para as actuacións previstas no programa I.
– As asociacións de centros especiais de emprego e empresas de inserción laboral para as actuacións previstas no programa II.
Segundo. Obxecto e finalidade
Sufragar os gastos de organización interna e funcionamento das entidades representativas da economía social de Galicia, a través dos seguintes programas de axudas:
– Programa I. Fomento e consolidación das asociacións de cooperativas e de sociedades laborais.
– Programa II. Fomento e consolidación das asociacións de centros especiais de emprego e empresas de inserción laboral.
Terceiro. Bases reguladoras
Orde do 29 de decembro de 2021 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, de sociedades laborais, de centros especiais de emprego e de empresas de inserción, e se convocan para o ano 2022 (códigos de procedemento TR802H e TR358D).
Cuarto. Contía
O orzamento total ascende a trescentos trinta mil euros (330.000,00 €) e a distribución de créditos por programas é a seguinte: programa I, 230.000,00 €; programa II, 100.000,00 €.
Quinto. Prazo de presentación de solicitudes
O prazo xeral para presentar as solicitudes de axuda é un mes, contado a partir do día seguinte ao da publicación da convocatoria no Diario Oficial de Galicia.
Sexto. Outros datos
Para os dous programas, unha vez acreditada a aceptación da subvención e logo de solicitude, poderase facer efectivo en concepto de pagamento anticipado ata un 80 % do importe da subvención.
Santiago de Compostela, 29 de decembro de 2021
RESOLUCIÓN do 14 de xaneiro de 2022, da Secretaría Xeral Técnica da Consellería de Medio Ambiente, Territorio e Vivenda, pola que se dá publicidade dos convenios de colaboración subscritos por esta consellería durante o terceiro cuadrimestre do ano 2021.
Consellería de Medio Ambiente, Territorio e Vivenda — III. Outras disposicións — 24/01/2022

O artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Dar publicidade á relación de convenios de colaboración subscritos pola Consellería de Medio Ambiente, Territorio e Vivenda durante o terceiro cuadrimestre do ano 2021, que se incorpora como anexo a esta resolución.
Santiago de Compostela, 14 de xaneiro de 2022